coelenteron
Store norske leksikon,Biologi,Vitenskapsgrener i biologien,Zoologi
Coelenteron er felles tarmhule og kroppshule med bare én munnåpning. Den forekommer hos nesledyrene (Coelenterata), som har bare to kimblad, ektoderm og entoderm – i motsetning til andre dyr, som også har mesoderm.
Coelenteron utvikles embryologisk fra urtarmen. Den kan være oppdelt av ufullstendige skillevegger, septer (som hos sjøanemoner), eller utviklet til et system av kanaler (som hos maneter). Coelenteron fungerer som fordøyelsessystem, men tjener samtidig som kroppshule, sirkulasjonssystem, ekskresjonssystem og ofte også som utførselsvei for kjønnscellene, da særskilte utførselsganger for disse mangler. Les mer i Store norske leksikon nesledyr